**INFORMARE**

**privind prețurile la gazele naturale furnizate clienților casnici**

În ședința de astăzi, 19.07.2018, membrii **Comitetului de reglementare al ANRE** au luat în discuție solicitările furnizorilor de gaze naturale cu privire la ajustarea prețurilor.

Solicitările vin ca urmare a faptului că, începând cu data de 1 aprilie 2017, preţul de achiziție a gazelor naturale din producţia internă s-a liberalizat, producătorii având libertatea să vândă gazele naturale la un preț care nu mai este reglementat.

În prezent, gazele naturale de proveniență internă se vând pe piața concurențială, inclusiv pentru clienții casnici, preţul de achiziție al acestora fiind stabilit în mod liber, pe baza cererii și a ofertei.

**Astfel, prețul gazelor naturale din producția internă a evoluat după cum urmează:**

**În perioada ianuarie 2013 - aprilie 2017,** prin calendarele de liberalizare stabilite prin memorandumuri şi hotărâri de Guvern, evoluţia preţului producţiei interne a cunoscut o creştere de la **45,71 lei/MWh** la **60 lei/MWh,** la consumatorii casnici**.**

Odată cu intrarea în vigoare a Ordonanţei de Urgenţă a Guvernului nr. 64/2016*,*  prețurile de vânzare a gazelor naturale de către producătorii interni au evoluat după cum urmează:

**Evoluția prețurilor de vânzare a gazelor naturale de către producătorii interni în perioada aprilie 2017 – martie 2018*:***

|  |  |  |  |  |  |  |  |
| --- | --- | --- | --- | --- | --- | --- | --- |
| **Perioada**  | ***04.2017*** | ***06.2017*** | ***08.2017*** | ***10.2017*** | ***12.2017*** | ***01.2018*** | ***03.2018*** |
| **Preț mediu vânzare** **Lei/MWh** | **67,99** | **68,50** | **67,52** | **70,33** | **71,11** | **73,59** | **73,85** |

**+8,6%**

**Evoluția prețului de vânzare a gazelor naturale din producţia internă conform contractelor încheiate pe piața centralizată, cu livrare în perioada august 2018 - martie 2019:**

|  |  |  |  |  |  |
| --- | --- | --- | --- | --- | --- |
| **Perioada**  | ***08.2018*** | ***10.2018*** | ***12.2018*** | ***01.2019*** | ***03.2019*** |
| **Preţ Lei/MWh** | **77,72** | **79,57** | **79,97** | **80,21** | **80,25** |

Cumulat, procentul de creştere a preţurilor la gazele naturale din producţia internă a fost, în perioada ianuarie 2013 – martie 2019,de **75,56%**, cu mențiunea că ANRE nu a avut și nu are competențe în stabilirea nivelului acestor prețuri.

De asemenea, pe lângă gazele naturale din producția internă, anual, România importă o cantitate de gaze naturale **în vederea** acoperirii necesarului de consum estimat **pentru perioada sezonului rece.**

**Evoluția prețului gazelor naturale din import stabilit pe piața concurențială:**

|  |  |  |  |  |
| --- | --- | --- | --- | --- |
| **Perioada**  | *04.2017* | *10.2017* | *01.2018* | *03.2018* |
| **Preț import - Lei/MWh** | **80,14** | **79,39** | **91,02** | **94,58** |

**Potrivit prevederilor legale, autoritatea de reglementare are obligația să stabilească prețul la gazele naturale la consumatorii casnici în baza achiziției gazelor naturale făcute de furnizori din piețele centralizate, la care se adaugă tarifele de transport, de distribuție, de înmagazinare și de furnizare, care sunt, în continuare, reglementate de ANRE.**

**Prezentăm, mai jos, evoluția tarifelor reglementate în perioada 2017 – 2018:**

Tarif unitar mediu valabil la data de:

|  |  |  |  |  |
| --- | --- | --- | --- | --- |
| **Perioada** | *01.04.2017* *lei/MWh* | *01.11.2017* *lei/MWh* | *01.07.2018* *lei/MWh* | *2017/2018**lei/MWh* |
| Transport |  **8,89** |  **6,98** |  **6,57** | **-26,10%** |
| Înmagazinare |  **17,14**  |  **17,14**  |  **13,13**  | **-23,42%** |
| Distribuție |  **27,12**  |  **26,99**  |  **27,31**  |  **0,70%** |

Valoare medie ponderată reprezentativă a costului de furnizare pentru întreaga piață:

|  |  |  |  |
| --- | --- | --- | --- |
| **Perioada**  | *01.04.2017* *lei/MWh* | * + 1.

*lei/MWh* | *Total*  |
| Furnizare | **5,90** | **4,49**  | **- 23%** |

**Având în vedere solicitările furnizorilor de gaze naturale și în urma analizei minuțioase a costurilor reflectate în prețul final, Comitetul de reglementare, aplicând prevederile legale, a constatat că sunt îndeplinite condițiile pentru o ajustare, în medie cu 5,83%, a preţului la gazele naturale pentru clienţii finali casnici, începând cu data de 1 august 2018.**

*Direcția comunicare, cooperare și relația cu Parlamentul*

*București, 19.07.2018.*

\* \* \*

Reamintim totodată că, în prezent, a fost implementat cadrul legal care permite tuturor consumatorilor să își aleagă furnizorul de gaze naturale.

Procesul de schimbare a furnizorului este gratuit, nu implică modificări de ordin tehnic și orice client final casnic de gaze naturale poate să treacă de la furnizarea în regim reglementat (la preţul final reglementat şi în baza contractului-cadru de furnizare aprobate de ANRE), la furnizarea in regim concurential (la preţul de furnizare şi în condiţiile comerciale stabilite între furnizor şi clientul final de gaze naturale).

Pentru a veni în sprijinul clienților finali casnici de gaze naturale, ANRE a pus la dispozitie, la pagina proprie de internet, o aplicație web de comparare a prețurilor în domeniul gazelor naturale denumită "Comparator oferte-tip de furnizare a gazelor naturale", instrument independent și necomercial al cărui scop este sa permită compararea preţurilor de furnizare şi a condiţiilor oferite de furnizorii de gaze naturale, înainte de a alege un anume furnizor sau o anume ofertă-tip. Prin linkul <http://www.anre.ro/ro/info-consumatori/comparator-oferte-tip-de-furnizare-a-gn> clienții finali de gaze naturale au posibilitatea accesarii directe a comparatorului de preturi în domeniul gazelor naturale, care se gaseste afisat pe prima pagina (Home) a site-ului ANRE.